Oficiālais Vēstnesis L 115 , 06/05/1994 Lpp. 0038 - 0042

Speciālizdevums somu valodā: Nodaļa 3 Sējums 57 Lpp. 0061

Speciālizdevums zviedru valodā: Nodaļa 3 Sējums 57 Lpp. 0061



Komisijas Lēmums (1994. gada 8. aprīlis), ar ko paredz īpašus nosacījumus, kas reglamentē Kolumbijas izcelsmes zvejniecības un akvakultūras produktu ievešanu (94/269/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [1], un jo īpaši tās 11. panta 1. punktu, tā kā Komisijas ekspertu grupa ir veikusi pārbaudes vizīti Kolumbijā, lai pārliecinātos par apstākļiem, kādos zvejniecības produkti tiek ražoti, uzglabāti un nosūtīti uz Kopienu; tā kā Kolumbijas tiesību aktu noteikumus par zvejniecības produktu veselības ekspertīzi un uzraudzību var uzskatīt par līdzvērtīgiem Direktīvā 91/493/EEK noteiktajiem; tā kā Kolumbijas Veselības aizsardzības ministrija (Pārtikas produktu nodaļa) spēj efektīvi pārliecināties par spēkā esošo tiesību aktu piemērošanu; tā kā Direktīvas 91/493/EEK 11. panta 4. punkta a) apakšpunktā minētā veselības sertifikāta iegūšanas noteikumos jāparedz arī sertifikāta parauga definīcija, prasību minimums valodai(-ām), kurā(-ās) tas jāsagatavo, un tās personas amats, kas ir pilnvarota to parakstīt; tā kā saskaņā ar Direktīvas 91/493/EEK 11. panta 4. punkta b) apakšpunktu zvejniecības un akvakultūras produktu iepakojumiem jāpiestiprina marķējums ar trešās valsts nosaukumu un izcelsmes uzņēmuma apstiprinājuma numurs; tā kā saskaņā ar Direktīvas 91/493/EEK 11. panta 4. punkta c) apakšpunktu jāsagatavo apstiprināto uzņēmumu saraksts; tā kā minētais saraksts jāsagatavo, pamatojoties uz Kolumbijas Veselības aizsardzības ministrijas paziņojumu Komisijai; tā kā tāpēc Kolumbijas Veselības aizsardzības ministrijai jānodrošina atbilstība Direktīvas 91/493/EEK 11. panta 4. punktā šim nolūkam paredzētajiem noteikumiem; tā kā Kolumbijas Veselības aizsardzības ministrija ir sniegusi oficiālus apliecinājums attiecībā uz atbilstību noteikumiem, kas izklāstīti Direktīvas 91/493/EEK pielikuma V nodaļā un attiecībā uz atbilstību prasībām, kuras līdzvērtīgas minētajā direktīvā noteiktajām attiecībā uz uzņēmumu apstiprināšanu; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Veselības aizsardzības ministrija (Pārtikas produktu nodaļa) ir Brazīlijas kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām. 2. pants Kolumbijas izcelsmes zvejniecības un akvakultūras produktiem jāatbilst šādiem nosacījumiem: 1. Pie katra sūtījuma jābūt numurētam veterinārā sertifikāta oriģinālam, kura apjoms ir viena lappuse un kas ir pienācīgi aizpildīts, parakstīts un datēts atbilstoši A pielikumā iekļautajam paraugam; 2. Produktiem jābūt no apstiprinātiem uzņēmumiem, kas uzskaitīti B pielikumā; 3. Uz visiem iepakojumiem ar neizdzēšamiem burtiem jābūt uzrakstam "Kolumbija" un izcelsmes uzņēmuma apstiprinājuma numuram, izņemot neiepakotus saldētus zvejniecības produktus, kas paredzēti konservētas pārtikas ražošanai. 3. pants 1. Šā lēmuma 2. panta 1. punktā minētais sertifikāts jāsagatavo vismaz vienā tās dalībvalsts oficiālajā valodā, kurā veic pārbaudes. 2. Sertifikātā jābūt Kolumbijas Veselības aizsardzības ministrijas pārstāvja vārdam, amatam un parakstam, kā arī tās oficiālajam zīmogam, kura krāsa atšķiras no pārējo norāžu krāsas sertifikātā. 4. pants Šo lēmumu piemēro no 1994. gada 1. jūnija. 5. pants Šis lēmums ir adresēts dalībvalstīm. Briselē, 1994. gada 8. aprīlī Komisijas vārdā — Komisijas loceklis René Steichen [1] OV L 268, 24.9.1991., 15. lpp. -------------------------------------------------- A PIELIKUMS VESELĪBAS SERTIFIKĀTS Kolumbijas izcelsmes zvejniecības un akvakultūras produktiem, kas paredzēti izvešanai uz Eiropas Kopienu, izņemot gliemenes, adatādaiņus, tunikātus un jūras gliemežus jebkurā veidā +++++ TIFF +++++ +++++ TIFF +++++ -------------------------------------------------- B PIELIKUMS APSTIPRINĀTO UZŅĒMUMU SARAKSTS Apstiprinājuma numurs | Uzņēmumu nosaukumi un adreses | 0017-91 | Comercializadora Internacional Vikingos, SA (Vikingos SA), Cartagena | 0019-91 | Frigorífico y Pesca de Cartagena, SA (CI Frigopesca SA), Cartagena | 0023-91 | Comercializadora Internacional Océanos SA (CI Océanos), Cartagena | 0040-91 | Comercializadora Antillana SA (Antillana SA), Cartagena | 0024-91 | Comercializadora Internacional (Coapesca Ltda), Cartagena | 0023-91 | Atunes de Colombia SA, Cartagena | 0023-91 | Seatech International, Cartagena | 0001-91 | Frigorífica Ganadero SA (Frigogan SA), Barranquilla | 0042-91 | Industrial Pesquera Colombiana SA (Indupesca SA), Cartagena | 00197-91 | Frigomarina, Buenaventura | 0013-91 | Industria de Pesca sobre el Pacífico SA (Inpesca SA), Buenaventura | 0109-92 | Compañía Pesquera Colombiana (Copescol SA), Buenaventura | 0198-92 | Armadores Pesqueros Colombianos (Arpecol), Buenaventura | 0033-91 | Inversiones Marítimas del Pacífico, Ltda (Invermarp), Buenaventura | 0028-91 | Comercializadora El Delfín Blanco, Ltda, Tumaco | --------------------------------------------------